Lengste skihopp i USA

Dette er en oversikt over utviklingen av rekorder for lengste stående skihopp gjort i USA. Rekorder som også er anerkjent som verdensrekord er markert med WR.

Landets største hoppbakke er Copper Peak i Ironwood i Michigan. Alle lengderekorder for menn siden 1970 er satt der.

Menn
Oversikten er basert på en liste i Harold "Cork" Ansons bok Jumping Through Time, men er så langt mulig korrigert og supplert med kilder fra blant annet avisoppslag. Det kan herske noe usikkerhet rundt enkelte av rekordhoppene, særlig fra før 2. verdenskrig, både av dem som er tatt med på listen og blant utelatte «rekorder». Dette skyldes uklarhet omkring godkjenning av rekordene. Flere stående hopp som har vært lenger enn daværende gjeldende rekord, har av ulike årsaker ikke blitt godkjent, i de fleste tilfellene fordi de ble gjort som oppvisningshopp eller i renn som ikke var sanksjonert av USAs skiforbund. En del tidlige avisberetninger om «hopprekorder» har dessuten vært mindre pålitelige når det gjelder å skille mellom stående hopp og fall.

Norske utvandrere brakte skisport og ikke minst skihopping til USA, og var i mange år de fremste pådriverne for idretten. Dette gjenspeiler seg i oversikten over rekordene, som helt fram til 2. verdenskrig domineres av nordmenn og norskamerikanere.

Kvinner
Oversikten er svært mangelfull, fordi det finnes få opplysninger om bestenoteringer for kvinner. Helt til etter 2000 var det få renn for kvinner, blant annet har ingen kvinner hoppet i skiflygingsbakken Copper Peak i Ironwood, som er USAs største hoppbakke. Rekordlengder for menn og kvinner kan i liten grad sammenlignes direkte, og bør sees i sammenheng med størrelsen på bakkene de er gjort i.

Referanser

Litteratur 
Harold «Cork» Anson: Jumping through time - A history of ski jumping in the United States and Southwest Canada. Port Hole Publications, Florence, Oregon 2010. ISBN 978-0-9768107-7-3 (s. 255-256)

Skihopping i USA
Lister over sportsutøvere